लाइव अपडेट
- इमरान खान का आरोप है कि पुलिस ने प्रदर्शनकारियों पर गोली चलाई है। उन्होंन इससे जुड़ा एक वीडियो भी जारी किया है।
- इमरान ने आगे सीधे पाकिस्तानी सेना पर निशाना साधते हुए कहा, 'वह लोग जो कहते हैं वे न्यूट्रल है। क्या यही है आपके न्यूट्रल रहने का तरीका कि निहत्थे प्रदर्शनकारियों पर रेंजर्स हमला कर रहे हैं। देश की सबसे बड़ी पार्टी के नेता के खिलाफ अवैध वारंट जारी किया गया है। बदमाशों की सरकार अपहरण और हत्या की कोशिश में लगी है।
- इमरान ने एक अन्य ट्वीट में कहा, 'पुलिस कल सुबह से हमारे कार्यकर्ताओं और नेताओं पर हमला कर रही है। आज सुबह आंसू गैस और कैमिल वाले पानी बैछार की गई। लोगों पर रबर की गोलियां दागी गई। अब हमारे सामने रेंजर्स को लाकर खड़ा कर दिया गया है।'
- इमरान खान ने बुधवार की सुबह एक ट्वीट कर कहा कि गिरफ्तारी महज एक नाटक था। इस ट्वीट में फोटो और वीडियो था, जिसमें लोग अपने हाथों में गोलियों के खोखे दिखा रहे थे। उन्होंन आगे लिखा कि जब पुलिस पानी की बौछार और आंसू गैस से फेल हो गई तो उन्होंने गोलियों का सहारा लिया। मैंने कल शाम एक मुचलके पर हस्ताक्षर किया, लेकिन डीआईजी ने लेने से मना कर दिया। उनकी दुर्भावनापूर्ण मंशा पर कोई संदेह नहीं है।
- पाकिस्तान में इमरान को पकड़ने में पुलिस आखिर कार फेल हो गई है, जिसके बाद सेना पहुंची है। पंजाब रेंजर्स इमरान खान के जमान पार्क निवास पर पहुंचे हैं।
- पुलिस की एक नई टीम मौके पर पहुंची है। उपद्रवियों को गिफरफ्तार करने के लिए प्रिजन वैन लाई गई है।
- इमरान की गिरफ्तारी का नेतृत्व कर रहे डीआईजी ऑपरेशंस इस्लामाबाद शहजाद बुखारी ने पुलिस टीम के साथ इमरान का आवास घेर रखा है। मीडिया से बातचीत करते हुए उन्होंने कहा कि हम वारंट के साथ उन्हें गिरफ्तार करने आए हैं। हमारे पास मुकदमे से जुड़ी जानकारी है, पर इस पर बात नहीं कर सकते। एक पत्रकार ने पूछा कि आखिर गिरफ्तारी के बाद इमरान को कहां ले जाएंगे? इस पर बुखारी ने कहा कि पहले गिरफ्तार करने दीजिए।
- इमरान खान की गिरफ्तारी के खिलाफ पूरे पाकिस्तान में प्रदर्शन देखने को मिल रहा है।
- पाकिस्तान में लगातार बढ़ रहे दंगे को कंट्रोल करने के लिए अतिरिक्त पुलिस बल को तैनात किया गया है।